*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-658/22

Sarajevo, 15.04.2022. godine

**Z A P I S N I K**

**15.VANREDNE SJEDNICE PREDSTAVNIČKOG DOMA PARLAMENTA FEDERACIJE BIH, održane 06.04.2022. godine**

Sjednica je počela u 14.28.

Sjednicom je predsjedavao predsjedavajući Mirsad Zaimović.

Predsjedavajući Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Zeid Mujić, Sabina Ćudić, Ahmed Džubur i Samer Rešidat.

Odata je počast svim ubijenim građanima Grada Sarajeva i onih koji su poginuli u agresiji na Bosnu i Hercegovinu.

 Grupa zastupnika predložila je zaključak. Sa 58 glasova za, bez glasova protiv i 12 uzdržanih glasova, usvojen je sljedeći:

Z A K LJ U Č A K

Kojim se formira privremena Komisija Predstavničkog doma Parlamenta FBiH sa zadatkom da ispita i istraži sve okolnosti oko dodjela subvenicija/podsticaja za poljoprivredu Federalnog ministarstva poljoprivrede, vodoprivrede i šumarstva u posljednjih pet godina i o tome sačini izvještaj i dostavi ga Parlamentu Federcije BiH.

Sa 83 glasa za, bez glasova protiv i bez uzdržanih glasova, usvojen je sljedeći:

D N E V N I R E D

1. Prijedlog Zakona o izmjenama i dopunama Zakona o pravima branilaca i članova njihovih porodica- skraćeni postupak,
2. Prijedlog Zakona o izmjenama i dopunama Zakona o pravima demobiliziranih branilaca i članova njihovih porodica – skraćeni postupak,
3. Prijedlog Zakona o izmjenama i dopunama Zakona o posebnim pravima dobitnika ratnih priznanja i odlikovanja i članova njihovih porodica – skraćeni postupak,
4. Prijedlog Zakona o izmjenama i dopuni Zakona o prijevremenom povoljnijem penzionisanju boraca odbrambeno-oslobodilačkog rata – skraćeni postupak, predlagač: Zijat Mušić.
5. **Prijedlog Zakona o izmjenama i dopunama Zakona o pravima branilaca i članova njihovih porodica**- skraćeni postupak,

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Ispred Vlade FBiH dodatno obrazloženje dao je Mirza Terzo.

Ispred Odbora za boračku i invalidsku zaštitu obrazlagao je Dževad Adžem.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne da li će se razmatrati po skraćenom postupku, a što je sa 79 glasova za, bez glasova protiv i uz dva uzdržana glasa usvojeno.

U raspravi su učestvovali: Alma Kratina, Elma Đogić, Hamdija Abdić, Zijat Mušić, Dževad Adžem i Safer Demirović.

Sa 80 glasova za, bez glasova protiv i bez uzdržanih glasova, usvojen je Prijedlog Zakona o izmjenama i dopunama Zakona o pravima branilaca i članova njihovih porodica.

1. **Prijedlog Zakona o izmjenama i dopunama Zakona o pravima demobiliziranih branilaca i članova njihovih porodica** – skraćeni postupak,

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Ispred Vlade FBiH dodatno obrazloženje dao je Mirza Terzo.

 Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne da li će se razmatrati po skraćenom postupku, a što je sa 77 glasova za, bez glasova protiv i uz jedan uzdržani glas usvojeno.

Na Prijedlog zakona jedan amandman podnio je Dževad Adžem, koji nije podnesen u roku predviđenim Poslovnikom.

Amandman Mustafe Hrvića Vlada FBiH je prihvatila. Amandman: U članu 16. stav (1) iza dijela teksta sahrane (dženaze) briše se dio teksta koji glasi :„u visni 1,5 najniže penzije isplaćene u Federaciji BiH za mjesec decembar prethodne godine prema podacima Federalnog zavoda za penzijsko i invalidsko osiguranje“ i umjesto tog dijela teksta dodaje se tekst: „ u visini prosječne neto plaće zaposlenih u Federaciji iz prethodne godine“, a nakon zareza na kraju novog teksta nastavlja se postojeći tekst stava (1).

U raspravi su učestvovali: Irfan Čengić, Adnan Efendić, Jasmina Zubić, Zijat Mušić, Sanela Prašović Gadžo, Mustafa Hrvić, Hamdija Abdić, te ispred Vlade FBiH Mirza Terzo.

Sa 77 glasova za, bez glasova protiv i jednim uzdržanim glasom, usvojen je Prijedlog Zakona o izmjenama i dopunama Zakona o pravima demobiliziranih branilaca i članova njihovih porodica.

Zastupnik Zijat Mušić predložio je zaključak. Sa 74 glasa za, bez glasova protiv i pet uzdržanih glasova, usvojen je sljedeći:

Z A K LJ U Č A K

Nalaže se Vladi FBiH da inicira prema kantonima koji nisu prilagodili Zakon o dopunskim pravima boraca a prema kojem se uvodi egzistencijalna naknada za borce mlađe od 57 godina da iste čim prije prilagode i omoguće jednaka prava na nivou cijele Federacije BiH.

1. **Prijedlog Zakona o izmjenama i dopunama Zakona o posebnim pravima dobitnika ratnih priznanja i odlikovanja i članova njihovih porodica** – skraćeni postupak

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Ispred Vlade FBiH dodatno obrazloženje dao je Mirza Terzo.

 Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne da li će se razmatrati po skraćenom postupku, a što je sa 75 glasova za, bez glasova protiv i uz dva uzdržana glasa usvojeno.

Klub zastupnika Narod i pravda predožio je jedan amandman.

U raspravi su učestvovali: Goran Akšamija, Zijat Mušić, Senad Mašetić, ispred Udruženja Zlatnih Ljiljana Aljo Bošnjaković i Mirza Terzo.

Amandman Kluba zastupnika Narod i pravda koji se odnosi na član 5.stav 2., na osnovu pojedinačnog izjašnjavanja nije usvojen (44 glasa za, jedan glas protiv i 41 uzdržani glas).

Sa 76 glasova za, bez glasova protiv i bez suzdržanih glasova usvojen je Prijedlog Zakona o izmjenama i dopunama Zakona o posebnim pravima dobitnika ratnih priznanja i odlikovanja i članova njihovih porodica.

1. **Prijedlog Zakona o izmjenama i dopuni Zakona o prijevermenom povoljnijem penzionisanju boraca odbrambeno-oslobodilačkog rata** – skraćeni postupak, predlagač: Zijat Mušić.

Prijedlog Zakona utvrdio je zastupnik Zijat Mušić.

Prijedlog Zakona razmatrala su nadležna radna tijela i dostavila izvještaje.

Zijat Mušić dao je dodatno obrazloženje.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne da li će se razmatrati po skraćenom postupku, a što je sa 70 glasova za, bez glasova protiv i uz tri uzdržana glasa usvojeno.

Zijat Mušić podnio je amandman koji je postao sastavni dio Prijedloga Zakona. Amandman: U Prijedlogu ovog Zakona član 1. se briše.

Sa 73 glasa za, bez glasova protiv i jednim uzdržanim glasom, usvojen je Prijedlog zakona o izmjenama i dopuni Zakona o prijevermenom povoljnijem penzionisanju boraca odbrambeno-oslobodilačkog rata.

Predsjedavajući je zaključio rad 15. vanredne sjednice u 16.05.

Transkript i prijepis transkripta sjednice čine sastavni dio Zapisnika.

 SEKRETAR PREDSJEDAVAJUĆI

 PREDSTAVNIČKOG DOMA PREDSTAVNIČKOG DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović